‏ז' טבת, תשע"ה

‏29 דצמבר, 2014

לכבוד

גב' מיטל ללזרי

מנהלת מעון 'אמונה' נהריים

רחוב נהריים 8

תל אביב –יפו 69184

ג.נ.

**הנדון: ביקורת תברואית חוזרת במעון יום 'אמונה' רחוב נהריים 8 ת"א**

בתאריך 28.12.2014 נערכה ביקורת תברואית חוזרת במוסד שבנדון על ידי נציג הלשכה מר ב. חלילי, בנוכחות גב' מיטל ללזרי – מנהלת המעון ולהלן ממצאי הביקורת:

**כללי**

1. המעון ממוקם במבנה בקומת קרקע.
2. במתחם 2 כיתות בהם 4 תינוקות ו- 13 גמולים ובוגרים.
3. במקום מטבח מבשל.

א. **מטבח משותף**

1. רמת הניקיון במטבח סבירה.
2. **במטבח אין הפרדה מוחלטת בין מדור דגים למדור ירקות ושטיפת כלים.**

**לדוגמה: במדור שטיפת כלים נמצא מתקן לחיתוך ירקות.**

1. אין הקפדה על הימצאות סבון נוזלי ליד הכיורים.
2. חסר שילוט מדורי.
3. במטבח נמצאו מלכודות בשל חשש לחדירת מזיקים ומכרסמים מתעלת הניקוז.
4. חסרה רשת סינון בתעלות הניקוז במטבח.
5. במקרר נמצאו ליקויים באחסנת המזון- ממצא חוזר!
6. אין אוורור מספק- ממצא חוזר!
7. המצב הפיזי טעון שיפור: קירות סדוקים , צבע מתקלף וכן נצפתה רטיבות בתקרה ובקירות- ממצא חוזר!

ב. **מחסן**

רמת הניקיון במחסן בינונית מאוד. (אבק בציוד השונה ובמדפים).

**מבנה כיתות**

1. רמת הניקיון במחסני הכיתות בינונית (קורי עכביש סימנים למזיקים)- ממצא חוזר!
2. חלק מבקבוקי השתייה אינם מכוסים- ממצא חוזר!
3. המצב הפיזי טעון שיפור: קירות סדוקים , צבע מתקלף וכן נצפתה רטיבות בתקרה ובקירות- ממצא חוזר!

**שירותים**

1. רמת הניקיון בשירותים סבירה.
2. אין אוורור מספק- ממצא חוזר!
3. המצב הפיזי טעון שיפוץ מידי : קירות סדוקים, צבע מתקלף וכן נצפתה רטיבות בתקרה ובקירות- ממצא חוזר!

**מכבסה**

הכביסה נעשית במטבח – ממצא חוזר!

**חצר**

1. רמת הניקיון בחצר סבירה.
2. החצר אינה מחופה כנדרש בסטנדרטים למעונות יום לגיל הרך פרק 5 ב. 2 ,

"מצע חצר המשחקים לא יאפשר חפירה או הטמנת צואה, זיהום ומפגעים אחרים." – ממצא חוזר!

**סיכום**

* מטבח המעון אינו תואם את הפרוגרמה למעונות יום ונמצאו ליקויים פיזיים ותברואיים רבים!
* המצב התברואי שנצפה טעון שיפור .
* המצב הפיזי לקוי מאוד וטעון שיפור.
* נדרשת עבודת סינון וניקוי מידית לחולות החצר.
* **נדרש לוח זמנים לחיפוי החצר ע"פ הנדרש בהנחיות הפרוגרמה למעונות יום.**
* בעקבות ממצא המכרסמים ניתנו הנחיות לטיפול והוראות לטיפול שוטף – נדרש לעדכן בהמשך!

**מאחר ולא בוצעו כל הדרישות בדוח וזאת למרות מכתבכם המעיד על תיקון כביכול, ניתנת ארכה של שבועיים לתיקון הליקויים והודעה בכתב בטרם נבטל הסכמתנו שניתנה לאישור המעון.**

בכבוד רב



העתק:

גב' אביגיל כריסי, מפקחת מחוזית "אמונה" מחוז מרכז והשרון, אוהלי קידר 20 , ראש העין 48079,

גב' ג'ודי קנדלר, מנהלת אגף בינוי ונכסים, רח' ניסנבוים 14 בני ברק ,

גב' מאיה וזנה, מנהלת אגף הגיל הרך, רח' ניסנבוים 14 בני ברק ,

גב' דליה גולדנברג, רכזת בקרה , רח' ניסנבוים 14 בני ברק ,

גב' רחל פידל - משרד העבודה אגף למעונות יום, סלמה 53 ת.ד 393

אינג' ולרי פוהורילס, מהנדסת המחוז לבריאות הסביבה, כאן

בילאל חלילי מפקח לבריאות הסביבה, כאן